ОБЯВА

“ТЕРЕМ - ХОЛДИНГ” ЕАД, гр. София, ул. „Иван Вазов” №12, обявява конкурс за избор на регистриран одитор или одиторско предприятие за извършване на независим финансов одит и заверка на индивидуалния 6 – месечен междинен (съгласно Разпореждане №1, т.7 от 02.05.2025 г. на Министерски съвет) и годишен финансов отчет на дружеството, и на консолидирания годишен консолидиран финансов отчет на група “ТЕРЕМ” за отчетната 2025 година.

**Данни за дружеството-майка:**

1. Сума на активите по счетоводния баланс към 31.12.2024 година - 132 644 хил. лв.;
2. Нетни приходи от продажби за 2024 година – 22 746 хил. лв.

**Данни за групата:**

1. Сума на активите към 31.12.2024 година – 184 422 хил. лв.;
2. Нетни приходи от продажби за 2024 година - 63 367 хил. лв.

Междинните и годишни финансови отчети на дружеството се съставят при спазване изискванията на Международните стандарти за финансово отчитане и Международните счетоводни стандарти.

Офертата трябва да бъде изготвена на български език и да съдържа задължително информация за:

1. Необходимия брой работни часове за одит и заверка;
2. Цена за един час одитна дейност (в лева, без ДДС);
3. Информация за опита на регистрирания одитор при одитиране на финансовите отчети на предприятия в същия или сходен отрасъл;
4. Допълнителни услуги, свързани с одита на междинните и годишни финансови отчети, в т.ч. периодични консултации, методологична помощ и други, без те да увеличават цената на одита.

Срокът на валидност на офертата трябва да бъде най-малко 30 календарни дни от датата на представянето й.

Офертата се представя в затворен непрозрачен плик в „ТЕРЕМ - ХОЛДИНГ“ ЕАД на адрес: град София-1000, ул. „Иван Вазов“ №.12, етаж 4, стая “Деловодство”, от участника или от упълномощен от него представител, лично или по пощата с препоръчано писмо с обратна разписка. Върху плика участникът посочва адрес за кореспонденция, телефонен номер и електронен адрес за контакти.

Срок за представяне на офертата: 15:00 часа на 29 май 2025 година.

Оферти, получени в деловодството след посочения краен срок, няма да бъдат приемани.